**МОНГОЛ УЛСЫН** **ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ НИЙГМИЙН БОДЛОГЫН БАЙНГЫН ХОРООНЫ 11 ДҮГЭЭР САРЫН 02-НЫ**

**ӨДӨР /МЯГМАР ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| 1. | Хуралдааны товч тэмдэглэл:  | 1-2 |
| 2 | Хуралдааны дэлгэрэнгүй тэмдэглэл | 3- |
|  | **1.**Байнгын хорооны тогтоолын төсөл /Намрын ээлжит чуулганы 11 дүгээр сард хэлэлцэх асуудлын цаглавар батлах тухай/ |  |

***Монгол Улсын Их Хурлын 2021 оны намрын ээлжит чуулганы***

***Нийгмийн бодлогын байнгын хорооны 11 дүгээр сарын 02-ны***

***өдөр /Мягмар гараг/-ийн хуралдааны товч тэмдэглэл***

Нийгмийн бодлогын байнгын хорооны дарга М.Оюунчимэг ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 17 гишүүнээс 9 гишүүн хүрэлцэн ирж, 52.9 хувийн ирцтэйгээр хуралдаан 10 цаг 15 минутад Төрийн ордны “Их эзэн Чингис хаан” танхимд эхлэв.*

*Чөлөөтэй:**П.Анужин, С.Одонтуяа;*

*Эмнэлгийн чөлөөтэй: Д.Батлут, Б.Бейсен, Д.Сарангэрэл, Ц.Туваан.*

***Нэг.Байнгын хорооны тогтоолын төсөл*** */Намрын ээлжит чуулганы 11 дүгээр сард хэлэлцэх асуудлын цаглавар батлах тухай/*

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Нийгмийн бодлогын байнгын хороо хариуцсан ахлах зөвлөх Б.Цогзолбаяр, мөн хэлтсийн референт Б.Мажигсүрэн нар байлцав.

Байнгын хорооны тогтоолын төслийг Байнгын хорооны дарга М.Оюунчимэг танилцуулав.

Тогтоолын төсөлтэй холбогдуулан Улсын Их Хурлын гишүүдээс асуулт, санал гараагүй болно.

**М.Оюунчимэг:** “Монгол Улсын Их Хурлын 2021 оны намрын ээлжит чуулганы 11 дүгээр сард Нийгмийн бодлогын байнгын хорооны хэлэлцэх асуудлын цаглавар батлах тухай” Байнгын хорооны тогтоолын төслийг батлах санал хураалт явуулъя.

Зөвшөөрсөн: 7

Татгалзсан: 3

Бүгд: 10

70.0 хувийн саналаар тогтоол батлагдлаа.

Байнгын хорооны хуралдаанаар 1 асуудал хэлэлцэв.

 *Хуралдаан 5 минут үргэлжилж, 17 гишүүнээс 10 гишүүн хүрэлцэн ирж, 58.8 хувийн ирцтэйгээр 10 цаг 20 минутад өндөрлөв.*

**Тэмдэглэлтэй танилцсан:**

НИЙГМИЙН БОДЛОГЫН

БАЙНГЫН ХОРООНЫ ДАРГА М.ОЮУНЧИМЭГ

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

 ХӨТЛӨХ АЛБАНЫ ШИНЖЭЭЧ Б.БАТГЭРЭЛ

**МОНГОЛ УЛСЫН** **ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ НИЙГМИЙН БОДЛОГЫН БАЙНГЫН ХОРООНЫ 11 ДҮГЭЭР САРЫН 02-НЫ ӨДӨР /МЯГМАР ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

 **М.Оюунчимэг:** Байнгын хорооны гишүүдийн олонх ирж, ирц 52.9 хувьтай болсон тул Нийгмийн бодлогын байнгын хорооны 2021 оны 11 дүгээр сарын 2-ны өдрийн хуралдааныг нээснийг мэдэгдье.

            Нийгмийн бодлогын байнгын хороонд шинээр гишүүнээр орж байгаа Идэрбат гишүүндээ баяр хүргэж, ажил үйлсэд нь улам их амжилт хүсэн ерөөе.

            Өнөөдрийн хуралдаанд гишүүд халдвар, хамгааллын дэглэмээ баримтлан танхимаар оролцож байгаа. Чуулганы хуралдааны дэгийн тухай хуулийн дагуу хуралдаанд ирсэн болон ирээгүй гишүүдийг танилцуулах дүрэмтэй. Ингээд гишүүдийнхээ ирцийг танилцуулъя.

            Улсын Их Хурлын гишүүн Анужин хажуу талд ярилцлагад орж байгаа, одоо ирж байна гэсэн, Баярсайхан гишүүн ирсэн байна, Батлут гишүүн чөлөөтэй, Бейсен гишүүн өвчтэй, С.Ганбаатар гишүүн ирж байна, Жаргалмаа гишүүн ирсэн, Мөнх-Оргил гишүүн ирсэн, Оюунчимэг гишүүн ирсэн, Сандаг-Очир гишүүн ирсэн, Сарангэрэл гишүүн өвчтэй, Саранчимэг гишүүн ирсэн, Одонтуяа гишүүн чөлөөтэй, Туваан гишүүн өвчтэй, Ундрам гишүүн ирсэн, Чинбүрэн гишүүн ирсэн, Чинзориг гишүүн ирсэн, Идэрбат гишүүн ирсэн байна.

            Ингээд Байнгын хорооны өнөөдрийн хуралдаанаар хэлэлцэх асуудлыг танилцуулъя.

            Байнгын хорооны тогтоолын төсөл. Намрын ээлжит чуулганы 11 дүгээр сард хэлэлцэх асуудлын цаглавар өнөөдөр батлах байгаа.

            Хэлэлцэх асуудалтай холбоотойгоор өөр саналтай гишүүд байвал саналаа хэлье. Алга байна.

            Намрын ээлжит чуулганы 11 дүгээр сард хэлэлцэх асуудлын цаглаварыг Байнгын хорооны тогтоолоор батална.

            Танилцуулахад, Монгол Улсын Их Хурлын чуулганы хуралдааны дэгийн тухай хуульд ээлжит чуулганаар хэлэлцэх асуудлыг баталсан. Улсын Их Хурлын тогтоолд заасан хууль, тогтоолын төслийн хэлэлцэх дарааллыг зөвлөлийн саналыг харгалзан Улсын Их Хурлын дарга сар бүр захирамжаар батална гэж заасан. Энэ дагуу Байнгын хороод Улсын Их Хурлын даргын захирамжид багтсан Байнгын хорооны эрхлэх асуудлын хүрээнд хамаарах хууль, тогтоолын төслийг хэлэлцэх талаар Байнгын хорооны тогтоолыг батлах юм.

            11 сард бид хэлэлцэхээр баталсан энэ жагсаалтыг танилцуулъя. Улсын Их Хурлын даргын захирамжид 11 дүгээр сард Ажиллах хүчний шилжилт хөдөлгөөний тухай хуулийн шинэчилсэн найруулгын төсөл болон хамт өргөн мэдүүлсэн хуулийн

төслүүд/Засгийн газраас 2020 оны 04 дүгээр сарын 07-ны өдөр өргөн мэдүүлсэн, анхны хэлэлцүүлэг/;

Нэг том хууль орохоор болж байгаа. Энэ нь Нийгмийн даатгалын ерөнхий хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд /Засгийн газраас 2021 оны 10 дугаар сарын 15-ны өдөр өргөн мэдүүлсэн, хэлэлцэх эсэх/; Нийгмийн даатгалын сангаас олгох тэтгэврийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд /Засгийн газраас 2021 оны 10 дугаар сарын 15-ны өдөр өргөн мэдүүлсэн, хэлэлцэх эсэх/; Нийгмийн даатгалын сангаас олгох тэтгэмжийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд / Засгийн газраас 2021 оны 10 дугаар сарын 15-ны өдөр өргөн мэдүүлсэн, хэлэлцэх эсэх/; Нийгмийн даатгалын сангаас олгох үйлдвэрлэлийн осол, мэргэжлээс шалтгаалсан өвчний тэтгэвэр, тэтгэмж, төлбөрийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд /Засгийн газраас 2021 оны 10 дугаар сарын 15-ны өдөр өргөн мэдүүлсэн, хэлэлцэх эсэх/; Хувийн нэмэлт тэтгэврийн тухай хуулийн төсөл болон хамт өргөн мэдүүлсэн хуулийн төслүүд **/**Засгийн газраас 2021 оны 10 дугаар сарын 15-ны өдөр өргөн мэдүүлсэн, хэлэлцэх эсэх/; Нийгмийн даатгалын сангаас олгох тэтгэвэр, тэтгэмжийн тухай хуульд өөрчлөлт оруулах тухай хуулийн төсөл /УИХ-ын гишүүн Б.Пүрэвдорж нарын гишүүдээс өргөн мэдүүлсэн, хэлэлцэх эсэх/; Нийгмийн даатгалын сангаас олгох тэтгэвэр, тэтгэмжийн тухай хуульд өөрчлөлт оруулах тухай хуулийг дагаж мөрдөх журмын тухай хуулийн төсөл /УИХ-ын гишүүн Б.Пүрэвдорж нарын гишүүдээс өргөн мэдүүлсэн, хэлэлцэх эсэх/; Хамтын тэтгэврийн тухай хуулийн төсөл болон хамт өргөн мэдүүлсэн хуулийн төсөл **/**УИХ-ын гишүүн Б.Пүрэвдорж нарын гишүүдээс өргөн мэдүүлсэн, хэлэлцэх эсэх/; Нийгмийн даатгалын үндэсний зөвлөлийн зарим гишүүнийг чөлөөлөх, томилох тухай “Улсын Их Хурлын тогтоолын төсөл”;  Эрүүл мэндийн даатгалын үндэсний зөвлөлийн зарим гишүүнийг чөлөөлөх, томилох тухай “Улсын Их Хурлын тогтоолын төсөл” байгаа.

Мөн Засгийн газар, Улсын Их Хурлын гишүүдээс шинээр хуулийн төсөл өргөн мэдүүлбэл тухай бүр хэлэлцэх эсэхийг Улсын Их Хурлын чуулганы хуралдааны дэгийн тухай хуулийн 10.7-д заасны дагуу зөвлөлийн саналыг харгалзан Улсын Их Хурлын дарга шийдвэрлээд явахаар байгаа. Цаг үеийн асуудлууд бас дундуур нь ороод хэлэлцэгдэхээр байгаа.

Дээрх тогтоолын төсөлтэй холбоотой өөр саналтай болон асуух асуулттай гишүүд байна уу? Алга байна.

Гишүүд асуулт асууж, үг хэллээ.

Нийгмийн бодлогын байнгын хороогоор 11 дүгээр сард хэлэлцэх цаглаварыг батлах тухай Байнгын хорооны тогтоолын төслийг баталъя гэсэн горимоор санал хураалт явуулъя.

Дээрх, сая уншсан энэ төслүүдийг 11 дүгээр сард хэлэлцэхийг баталъя гэдэг горимоор санал хураалт явуулъя.

Санал хураалт. Протокол дээр миний кноп буруу дарагдсан байна шүү. Нэмээд 7/3 гэж бичээрэй. Ингээд 61.4 хувийн саналаар 11 сард хэлэлцэх асуудлын цаглаварыг баталлаа.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ                                                                   Б.БАТГЭРЭЛ